**Ce nume drag este Isus!**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce nume drag este Isus!

Ce nume drag! Nu este altul,

Ca numele cel scump, Isus,

Cel ce salvarea mi-a adus

Când S-a coborât din-naltul

Cerului sfânt, plin de lumină,

Să-mi facă viaţa mai senină!

Aici, S-a întrupat în Salvator,

Ca mântuirea să-mi aducă

Şi-n cerul sfânt să mă ducă,

Cum oaia-şi duce-al ei Păstor

La păşuni verzi şi ape dulci,

Ce-nviorează,... văi şi lunci.

Isus îmi este scumpul nume

În viaţa-mi pe acest pământ,

De aceea slavă Lui Îi cânt

Cât voi trăi-n această lume,

Cât El suflarea Sa-Şi va ţine

Şi-ndurător, va fi cu mine...

Necontenit, am să-L iubesc

Chiar şi prin greu şi suspine,

Căci viaţa mea, Lui aparţine

În corpu-acesta pământesc,

Prin faptul, că El m-a creat

Şi-apoi prin jertfă m-a salvat.

Isus, îmi este atâta de iubit!

Numele-I spun cu reverenţă

Căci haru-I îmi dă clemenţă

Prin jertfa-I ce m-a izbăvit

De sub puterea-ngrozitoare,

A păcatului, prin capturare.

Când eram străin, pribeag

Şi niciun rost n-aveam lume,

Sub scutul Său şi al Lui nume

Eu mi-am găsit sprijinul drag,

La fraţii mei, cu-acelaş crez

Ce-acum îi iubesc şi-i stimez.

Flavius Laurian Duverna

08 noiembrie 2012